**Lehdistötiedote**

**Hankookin Ventus S1 evo 3 ensiasennusrenkaaksi   
BMW i4 -malliin**

* **Rengasvalmistaja Hankook tarjoaa tästä hetkestä alkaen ensiasennusrenkaat BMW i4 -malliin, joka on müncheniläisen autonvalmistajan ensimmäinen täyssähköinen Gran Coupé**
* **Mallissa otetaan käyttöön huippulaadukkaat kesärenkaat Ventus S1 evo 3, jotka on räätälöity käytettäväksi etu- ja taka-akselilla sekä mix-asennuksena   
  18–19‑tuumaisina joko vakiomallina tai puhkeamisen kestävänä Runflat-versiona**

**Neu-Isenburg, Saksa, 13.huhtikuuta 2022** – Premium-rengasvalmistaja Hankook varustaa BMW i4 Gran Coupén tehtaan ensivarusteluna Ultra-High-Performance-renkailla (UHP). Koot kattavat mix-asennusrenkaat 18- ja 19-tuumaisina. Lisäksi 19-tuumaiset renkaat ovat saatavissa puhkeamisen kestävinä Runflat-renkaina, ja 18-tuumaiset sopivat käytettäväksi sekä etu- että taka-akselilla. Ultra-High-Performance-renkaat (UHP) tyypiltään Ventus S1 evo 3 otetaan käyttöön BMW i4 -mallissa.

”Renkaat, jotka on tehty varta vasten sähköautoa varten, kuten BMW i4, ovat erittäin kalliita”, sanoo Sanghoon Lee, Hankook Tire Europen toimitusjohtaja. ”Pääsemme nyt hyötymään siitä, että olemme jo vuosien ajan tehneet tutkimusta tällä osa-alueella. BMW i4 -mallin kautta voimme vahvistaa asemaamme urheilullisten sähköautojen segmentissä, mikä ilahduttaa minua suuresti.”

**Ventus S1 evo 3 – hyvä valinta BMW i4 -malliin**

Ventus S1 evo 3 -renkaassa yhdistyvät vahvistettu sivupinta ja erittäin luja reunavaijeri, mikä takaa urheilullisen ja dynaamisen ajokäyttäytymisen ja tarkan ohjauksen. Lisäksi erityisen kevyt raionista valmistettu runkokoordi ja vyöalueen erityiset aramidivahvikkeet vähentävät ei-toivottua renkaan vierintäkehän kasvua myös erittäin suurissa nopeuksissa. Tämä vaikuttaa myönteisesti ajovakauteen ja ohjaustarkkuuteen. Erityinen kulutuspinnassa käytettävä kumiseos ja tehokkaat luonnonkumit takaavat tarvittavan pidon ja erinomaisen vetovoiman ja jarrutustehon.

|  |  |  |
| --- | --- | --- |
| **Hankookin renkaiden kokovalikoima BMW i4 -malliin** | | |
| **Mitat** | | **Profiili** |
| 245/45R18 (EA) | 255/45R18 (TA) | Hankook Ventus S1 evo 3 |
| 245/40R19 (EA) | 255/40R19 (TA) | Hankook Ventus S1 evo 3 |
| 245/40R19 (EA) HRS | 255/40R19 (TA) HRS | Hankook Ventus S1 evo 3 |
| 245/45R18 (etu- ja taka-akselille) | | Hankook Ventus S1 evo 3 |

###

**Tietoa Hankookista**

Hankook tuottaa maailmanlaajuisesti huippulaadukkaita, innovatiivisia ja erittäin suorituskykyisiä renkaita henkilöautoihin, SUV-autoihin, maastoautoihin, pakettiautoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tuotekehityskeskuksessa, joka sijaitsee Hannoverissa, Saksassa. Renkaat valmistetaan enimmäkseen yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijän tehdas valmistaa vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Valmistajalla on tytäryhtiöitä useissa Euroopan maissa, ja se myy tuotteitaan alueellisten jälleenmyyjien kautta muilla paikallisilla markkinoilla. Yritys työllistää maailmanlaajuisesti 20 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 34 % syntyy Euroopassa ja IVY-maissa. Hankook Tire valittiin vuonna 2016 kestävän kehityksen yrityksiä edustavan Dow Jones indexin (DJSI World) listalle.

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |
| --- |
| **Yhteystiedot:**  **Hankook Tire Sweden AB |** Kanalvägen 12 **|** 194 61 Upplands-Väsby **|** Sverige |
| **Christine Silfversparre**  Marketing Manager  tel.: +46 (0) 733 251 539  [christine.silfversparre@hankooktire.se](mailto:christine.silfversparre@hankooktire.se) |